b'\n_START_ARTICLE_\nLa Chaise-Dieu\n_START_SECTION_\nUprava\n_START_PARAGRAPH_\nLa Chaise-Dieu je nekdanji sede\xc5\xbe istoimenskega kantona, od leta 2015 vklju\xc4\x8denega v kanton Plateau du Haut-Velay granitique s sede\xc5\xbeem v Craponne-sur-Arzonu.\n_START_SECTION_\nZanimivosti\n_START_PARAGRAPH_\nIme naselbine izhaja iz latinskega imena casa dieu (bo\xc5\xbeja hi\xc5\xa1a), nana\xc5\xa1ajo\xc4\x8d se na benediktinsko opatijo, ki jo je tod ustanovil v letu 1043 Robert de Turlande, sorodnik sv. Geralda Aurilla\xc5\xa1kega (855-909), kanonik cerkve sv. Julijana v bli\xc5\xbenjem Brioudu. Svojo poklicanost k meni\xc5\xa1tvu je v opatiji leta 1302 za\xc4\x8del Pierre Roger, bodo\xc4\x8di pape\xc5\xbe Klement VI. (od 1342 do 1352), pokopan v grobnici opatijske cerkve, zgrajene v letih 1344-1350. V cerkvi se nahaja tudi freska mrtva\xc5\xa1kega plesa, naslikana okoli leta 1470.'